Skattekroner som kommunen alene i år mangler 70 millioner kroner af. - Jeg er ikke sikker på, at det er så dyrt, når man tænker på den markedsføring, man får for det. Så det kan være, at det er billigt at bruge en million på et dronningebesøg, siger borgmester Lars Møller (Venstre). Dronningen inviteres til Skagens byjubilæum og det koster skatteborgerne en million kroner at holde fest med hende og andre særligt inviterede. Mange penge for en fest mener SF. - Det der skurrer i mine ører er, hvis man skal ud og lave en ekstrabevilling på de her penge i en situation, hvor man døjer med at få budgettet til at hænge sammen, siger byrådsmedlem Søren Visti (SF). Onsdag skal økonomiudvalget finde ud af hvad festen i Skagen må koste.

Opsummering:
Alle skal spare i Frederikshavn, men måske sidder pengene lidt løsere når Dronningen kommer på besøg for at fejre Skagens 600 års købstadsjubilæum. Festen ventes at koste en million kroner.